  Майя Бывальцева Южтолэзь кутсконын Россиысь спортъя министр Павел Колобков Удмуртие лыктоз но Спортэз яратӥсьёслэн нырысетӥ огъяросси тол шудонъёсазы пыриськоз, ӵошатсконъёс 2–4 южтолэзе ортчозы. «Мынам Удмуртие» телерадиокомпаниын «Утро с главой» программалэн эфираз со сярысь вераз улосвыллэн тӧроез Александр Бречалов. Сочиын Инвестициосъя росси форум дыръя вожвылъяськонъёсы ӧтён сётӥзы кун кивалтэтлэн тӧроезлы Дмитрий Медведевлы но. Бречаловлэн кылъёсызъя, премьер ӵошатсконъёсты ортчытонлы дурбасьтӥз. Мерлыко вотэсъёс пыр вуэм юанъёслы валэктон сётыса, элькун тӧро ӵошатсконъёслы уксё коньдэт палэнысь кутӥськоз шуыса пусйиз. Тодэ вайытом, Спортэз яратӥсьёслэн нырысетӥ огъяросси тол шудонъёсазы спортысь 9 амалъёсъя 259 комплект медальёс понна вожвылъяськон мыноз. Тегъёс: Спорт Удмуртия АлександрБречалов  